धार्मिक स्थल पर अतिक्रमियों द्वारा व्यवधान उत्पन्न करने से लोगों में रोष #टोंक: जिले के बनेठा थानान्तर्गत धोला बाबा के पास स्थित धार्मिक स्थल पर गिरोह बंद अतिक्रमियों द्वारा जीर्णोद्वार व निर्माण कार्य नहीं करने देने से परेशान बनेठा के ग्रामवासियों ने सोमवार को जिला कलेक्टर को ज्ञापन सौंपकर आरोपियों को पाबंद करने की मांग की है। ग्रामवासी तुलसीराम खटीक, रमेश चंद खटीक, गणपत रैगर, सुरेश कुमार खटीक, रामकरण खटीक, रामसहाय चावला, केसर लाल रैगर, जयनारायण माली, मुकेश रैगर, मनोज, विनोद खटीक आदि ने दिये गये ज्ञापन में बताया कि पटवार मंडल बनेठा परिक्षेत्र में बनेठा से लगभग 3 किमी दूर चौथ का बरवाड़ा रोड़ पर साबिक हाल खसरा नं. 3467 में क्षेत्रीय लोक देवता धोला बाबा का अति प्राचीन धार्मिक आस्था का स्थान है। यहां  सर्व जाति धर्म एवं सम्प्रदाय के लोग पूजा अर्चनार्थ के लिए आते है।  ज्ञापन में बताया कि धार्मिक आस्था के चलते तत्कालीन समय स्व. किशन लाल खटीक, स्व. ग्यारसी लाल खटीक निवासी बनेठा द्वारा जन सहमति से उक्त धार्मिक स्थल पर बंजड पड़ी भूमि में साबिक हाल खसरा नं. 3470 रकबा 0.01 हैक्टेयर पर जनहित में यात्रीगणों को पेयजल सुलभ कराने की नियत से पुख्ता कुई का निर्माण कराया गया था। साथ ही ईश्वरीय आस्था एवं आम अवाम की भावना नुसार वहा पुख्ता छतरी का निर्माण कराने के अलावा धार्मिक अनुष्ठान के साथ शिव परिवार की प्राण-प्रतिष्ठान करा सर्वजन हितार्थ परोपकार कार्य किया गया था।
#Rajasthanchowk #Tonk
#टोंक